জস বাটলার
জোসেফ চার্লস বাটলার (জন্ম: ৮ সেপ্টেম্বর, ১৯৯০) সমারসেটের টাউনটনে জন্মগ্রহণকারী ইংরেজ ক্রিকেটার। সাধারণভাবে জস বাটলার নামে পরিচিত। বর্তমানে তিনি ইংল্যান্ড ক্রিকেট দলের প্রতিনিধিত্ব করছেন। পাশাপাশি ল্যাঙ্কাশায়ার কাউন্টি ক্রিকেট ক্লাবের হয়ে খেলে থাকেন। দলে তিনি মূলতঃ ডানহাতি ব্যাটসম্যান এবং উইকেট-রক্ষকের দায়িত্ব পালন করে থাকেন। ২০১০ সালে তিনি উইজডেন বর্ষসেরা যুব বিদ্যালয় ক্রিকেটার হিসেবে নির্বাচিত হন।